OpenLLM-France/wikimedia huggingface dataset:
# Zabal

    Artikulu hau Nafarroako herriari buruzkoa da; beste esanahietarako, ikus «Zabal (argipena)».
Zabal Deierriko kontzejua da. 2007ko urtarrilaren 1eko erroldaren arabera, herriak 77 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Zabalgo biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 62 | 60 | 60 | 61 | 61 | 59 | 70 | 77 |

## Kanpo estekak

* Datuak: Q12269129
* Multimedia: Zábal / Q12269129
# Zirkuluerdi

Matematikan, geometrian zehazkiago, zirkuluerdia, bi dimentsioko geometria irudi bat da, zirkulu baten erdia. Zirkulu baten 360ºen erdia izaki, zirkuluerdi baten arkuak beti 180º ditu. Gainera, zirkuluerdi baten angelua beti izaten da angelu lau bat.

## Ikus, gainera

* Zirkuluaren Talesen teorema
* Zirkunferentzierdi

## Kanpo estekak

* Datuak: Q1133242
* Multimedia: Semicircles / Q1133242
# Zirkulu txiki

Geometrian, zirkulu txikia esferaren zentrotik pasatzen ez den plano baten ebakidurak mugatutako zirkulua da.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Zirkulu txiki. .

## Kanpo estekak

* Datuak: Q149295
# Zirkumnabigazio

Zirkumnabigazioa Lurra alderik alde zeharkatu nahiz uharte edo kontinente bat inguratzen den bidaia da, gehienetan itsasontziz edo airez. Juan Sebastian Elkano izan zen Lurraren lehen zirkumnabigazioa egin zuena, 1519-1522 bitartean. 1841-1842 bitartean, Sir George Simpson ingelesak lehendabiziko oinezko munduari buelta egin zuen, Kanada eta Siberia zeharkatuz. Hegazkinez, Ameriketako Estatu Batuetako Aire Armadak egin zuen 1924an.

## Kanpo estekak

* Datuak: Q1135885
* Multimedia: Circumnavigation / Q1135885
# Zirkunferentzia

Zirkunferentzia, geometria euklidestarrean, puntu jakin batetik distantzia berera dauden puntuen multzoa da. Puntu horri, zentro edo foku esaten zaio. Zentrotik zirkunferentziaren puntuetara dagoen distantziari erradio deritzo. Zentrotik pasa eta zirkunferentziak mugatzen duen zuzenkiaren luzerari diametro deritzo.
Zirkunferentziaren perimetroak mugatzen duen azalerari zirkulu deritzo.

## Ohiko terminologia

* Zentroa (C) zirkunferentzia bateko puntu guztiekiko distantziakidea da.
* Erradioa (r) zirkunferentziaren erdigunea eta zirkunferentziaren edozein puntu lotzen dituen edozein segmentu da. Erradioa izen bereko segmentuen luzera ere bada.
* Diametroa (d) zirkunferentziaren bi puntu erdialdetik pasatuz lotzen dituen edozein segmentu da. Diametroa ere izen bereko segmentuen luzera da.
* Perimetroa (L) zirkunferentziaren ingerada eta luzera da.
* Korda bat zirkunferentzia baten bi puntu lotzen dituen edozein segmentu da. Diametroa luzera handieneko soka bat da. Segmentu berdea irudian.
* Arku bat zirkunferentziaren edozein zati da, honen gainean bi puntuz mugatuta dagoena. Esaten da, halaber, soka batek bere muturrak zehazten dituen arku bakoitza igotzen duela. Lerro kurba urdina irudian.
* Korda batekiko gezi edo sagita bat soka horren eta berau zehazten duen arkuaren artean dagoen bere erdibitzailearen segmentua da, erditik igaro gabe.
* Zirkuluerdia diametro baten muturrek mugatzen duten edozein arku da.

## Zirkunferentziaren ekuazioak
### Perimetroa

r erradioa izanik, zirkunferentziaren luzera honela kalkulatzen da, pi zenbakiaren bitartez:
    $l=2\pi r\,$

### Azalera

Zirkulu baten azalera ere pi zenbakiaren bidez neur daiteke:
    A =${\frac {\ell \cdot r}{2}}=$ $\pi \cdot r^{2}=$ ${\frac {\pi \cdot d^{2}}{4}}$

#### Koordenatu kartesiarrak

x-y koordenatu kartesiarretako sistema batean (a, b) puntuan zentraturiko eta r erradiodun zirkunferentziaren ekuazioa hurrengoa da:
    $(x-a)^{2}+(y-b)^{2}=r^{2}\,$.
Zentrua (0, 0) jatorrian dagoenean, aurreko ekuazioa era honetan geratzen da sinplifikaturik:
    $x^{2}+y^{2}=r^{2}.\,$
Zentroa jatorrian duen eta $1$ erradiodun zirkuluari zirkulu unitario esaten zaio.

##### Ekuazio parametrikoa

Zirkunferentziaren ekuazio parametrikoa hau da:
       $F(\alpha )=(x+r\cos(\alpha ),y+r{\rm {sin}}(\alpha ))\,$
non (x,y) zirkunferentziaren zentroaren koordenatuak diren, r erradioa eta $\alpha$ radianetan emandako angelua.

#### Ekuazio orokorra

Zirkunferentziaren ekuazio orokorra hau da:
       $x^{2}+y^{2}+mx+ny+p=0\,\!$
non,
$m=-2a;n=-2b;p=a^{2}+b^{2}-r^{2}\,\!$

## Ikus, gainera

* Puntu baten potentzia zirkunferentzia batekiko
* Tau (zenbakia)

## Kanpo estekak

* Zirkunferentzia: propietateak eta ariketak
* Datuak: Q843905
# Zirkulu polar antartikoa

Zirkulu polar antartikoa munduko bost paralelo nagusienetakoa da, zehazki 66º 33' 38" Hego latitudean dagoena. Paralelotik hegoaldera jotzen badugu, Antartikarekin topatuko dugu; aldiz, iparralderantz jotzen badugu, Hegoaldeko ingurune natural epelera helduko gara.
Zirkulu antartikoak eguneko eguzki izpien muga egiten du neguko solstizioan eta udako solstizioan aldiz, gaueko eguzki izpien muga.
Antartika izeneko kontinentea ia zirkulu polar antartikoaren barruan dago. Honek kontinentea mendebaldetik ekialdera zeharkatzen du: Penintsula antartikoaren iparraldetik, Ekialdeko Antartikan Enderby, Wilkes eta Adelia lurraldetatik eta Balleny uharteen artetik.

## Ikus, gainera

* Berotze globala
* Zirkulu polar artikoa
* Hego Polo
* Hego Ozeanoa

## Kanpo estekak

* Datuak: Q182657
* Multimedia: Antarctic Circle / Q182657
# Zirkulu polar

Zirkulu polarrak, zirkulu polar artikoa edo zirkulu polar antartikoa izan daiteke. Gure planetan, zirkulu polar artikoa 66°33′46.5″ N-ko latitudean dago; aldiz, zirkulu polar antartikoa 66°33′46.5″ S-ko latitudean dago kokatuta.
Zirkulu polarren barruan dauden eremuak poloekin lotuta daude (Ipar Poloa eta Hego Poloa), geografikoki zona hotzak bezala ezagutzen dira, zona hauek teorikoki urtero 24 orduko periodo bat dute gutxienez, non eguzkia ortzemugaren gainetik egongo litzateke denbora guztian eta beste 24 orduko periodo bat dute non eguzkia ez den horizontearen gainetik egongo. Hala ere, atmosferaren errefrakzioaren eta eguzkia objektu zabal bat izatearen eta ez iturri zehatz baten ondorioz, argiztatutako eremua nolabait luzatu egiten da eta, aldiz, ilunpeko eremua nolabait murriztu egiten da.

## Zirkulu polarren mugimenduak

Zirkulu polarren latitudea Lurraren errotazio ardatzaren inklinazioak mugatzen du. Angulua ez da konstantea izaten, aldiz, mugimendu konplexu bat izaten du periodoen zikloek mugatuta, motzetik luzera izaten dira.
Nutazio (nutare latinetik, oszilatzea) izenarekin ezagutzen da poloak bere ohiko posizioaren inguruan duen oszilazio periodikoari, Ilargiak duen eraginaren ondorioz, zibota batek duen indarra galtzen duenean eta ia erortzearren dagoenean duen mugimenduaren antzekoa. Nutazioak lurreko poloak 9 sengundu arkoko mugiaraztea eragiten du 18,6 urteko periodoan. Horregatik, nutazioaren ondorioz, inklinazioa handitu edo txikitu egiten da 9" (280 metro lurrazalean) periodo horretan.

## Kanpo estekak

* Datuak: Q202490
* Multimedia: Polar circle / Q202490
# Zirkulu polar artikoa

Zirkulu polar artikoa munduko bost paralelo nagusietakoa da, zehazki 66º 33' 38" Ipar latitudean dagoena. Paralelotik iparraldera jotzen badugu, Artikoa topatuko dugu; aldiz, hegoalderantz jotzen badugu, Iparraldeko ingurune natural epelera helduko gara.
Zirkulu artikoak eguneko eguzki izpien muga egiten du udako solstizioan eta neguko solstizioan, aldiz, gaueko eguzki izpien muga. Beraz, udan, paralelotik goragoko lurraldeetan 24 orduko eguzkia dago eta neguan, 24 orduko iluntasuna.

## Herrialde artikoak

Iparraldeko geografian izotzezko itsasoak dira nagusi; hala ere, landa eremu ugari dago halaber. Paraleloak zortzi herrialde zeharkatzen ditu:
* Alaska (AEB)
* Errusia
* Finlandia
* Groenlandia (Danimarka)
* Islandia
* Kanada
* Norvegia
* Suedia
Oso biztanle gutxi bizi dira bertan. Zirkulu polar artikotik iparraldean dauden hiri handienak Murmansk (325.100 biztanle), Norilsk (135.000) eta Vorkuta (85.000) dira Errusian; Norvegian, Tromsø (62.000); eta Finlandian, Rovaniemi (58.000).
Azken aldian, lurraldeak garrantzi handia hartu du, berotze globala dela eta. Horren ondorioz, etorkizun hurbilean izotza urtzean, azpian aurkituko diren putzu akuiferoen jabe egin nahian, Ozeano Artikoko eremuak banatzen hasi dira herrialde asko. Gaitza izango da banaketa herrialde ororen adostasunez egitea eta jada eztabaida gogor batzuk sortu ditu kontuak nazioarteko politikan.

## Ikus, gainera

* Berotze globala
* Gauerdiko eguzkia
* Ipar Polo
* Ozeano Artikoa
* Zirkulu polar antartikoa

## Kanpo estekak

* Datuak: Q176609
* Multimedia: Arctic Circle / Q176609
# Zirkunboluzio zerebral

Zirkunboluzio zerebrala (edo zirkunboluzioa soilik) burmuin-hemisferioetako gainazaleko gai grisaren goraune bihurgunetsuetariko bakoitza da. Horietako asko berezko izenak izateko bezain inportanteak dira.

## Erreferentziak

* ↑ Euskalterm: [Hiztegi terminologikoa] [2008]

## Kanpo estekak

* Datuak: Q1758383
* Multimedia: Gyri / Q1758383
# Zirkulu oskulatzaile

Geometrian, zirkulu oskulatzailea kurba baten puntu batean, haren kurbadura eta ukitzaile berak dituen zirkulua edo zirkunferentzia da. Kurbaren puntu bakoitzean hari ongien hurbiltzen zaion zirkulua da, eta, kurba endekatuak, zuzenak kasu, alde batera utzita, kurbaren puntu bakoitzean bakarra da.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Zirkulu oskulatzaile. .

## Kanpo estekak

* Datuak: Q2166240
* Multimedia: Osculating circles / Q2166240
# Yasuhiro Yoshida

Yasuhiro Yoshida (japonieraz: 吉田 康弘, Yoshida Yasuhiro, 1969ko uztailaren 14a -) Japoniako futbolari ohia da.
Hainbat futbol taldetan jokatu du, esaterako Kashima Antlers, Shimizu S-Pulse eta Sanfrecce Hiroshima.

## Kanpo loturak

* (Japonieraz) J.League Data Site
* Datuak: Q641233
# Yasuhito Tomita

Yasuhito Tomita (japonieraz: 富田 康仁, 1990eko apirilaren 18a - ) Japoniako futbolaria da.
Hainbat futbol taldetan jokatu du, esaterako Zweigen Kanazawa.

## Kanpo loturak

* (Japonieraz) J.League Data Site
* Datuak: Q17222534
# Yasuhiro Tominaga

Yasuhiro Tominaga (japonieraz: 富永 康博, 1980ko maiatzaren 22a - ) Japoniako futbolari ohia da.
Hainbat futbol taldetan jokatu du, esaterako Nagoya Grampus Eight, Sagan Tosu eta Consadole Sapporo.

## Kanpo loturak

* (Japonieraz) J.League Data Site
* Datuak: Q3245535
# Yasuhiro Toyoda

Yasuhiro Toyoda (japonieraz: 豊田 泰広, 1976ko maiatzaren 2a - ) Japoniako futbolari ohia da.
Hainbat futbol taldetan jokatu du, esaterako Omiya Ardija.

## Kanpo loturak

* (Japonieraz) J.League Data Site
* Datuak: Q3311535
# Yasuhito Endo

Yasuhito Endo (japonieraz: 遠藤 保仁, 1980ko urtarrilaren 28a - ) Japoniako futbolaria da.

## Selekzio nazionala

Japoniako selekzioarekin: 2002tik 2015ra 152 aldiz jokatu izan du, 15 gol sartuz.
Japoniako selekzioarekin :
| Urtea | Partida | Gol |
| 2002 | 1 | 0 |
| 2003 | 11 | 1 |
| 2004 | 16 | 2 |
| 2005 | 8 | 0 |
| 2006 | 8 | 0 |
| 2007 | 13 | 1 |
| 2008 | 16 | 3 |
| 2009 | 12 | 0 |
| 2010 | 15 | 2 |
| 2011 | 13 | 0 |
| 2012 | 11 | 1 |
| 2013 | 16 | 2 |
| 2014 | 8 | 2 |
| 2015 | 4 | 1 |
| Guztira | 152 | 15 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q214859
* Multimedia: Yasuhito Endo / Q214859
# Yasuhito Morishima

Yasuhito Morishima (japonieraz: 森島 康仁, Morishima Yasuhito, 1987ko irailaren 18a -) Japoniako futbolaria da.
Hainbat futbol taldetan jokatu du, esaterako Cerezo Osaka, Oita Trinita, Kawasaki Frontale eta Júbilo Iwata. 2007ko sub-20en Munduko Futbol Txapelketan ere parte hartu zuen.

## Erreferentziak

* ↑ FIFA

## Kanpo loturak

* (Japonieraz) J.League Data Site
* Datuak: Q1776105
# Yasuhiro Yamamura

Yasuhiro Yamamura (japonieraz: 山村 泰弘, 1976ko abuztuaren 18a - ) Japoniako futbolari ohia da.
Hainbat futbol taldetan jokatu du, esaterako Ventforet Kofu eta Mito HollyHock.

## Kanpo loturak

* (Japonieraz) J.League Data Site
* Datuak: Q5250748
# Yasuhito Suzuki

Yasuhito Suzuki (japonieraz: 鈴木 康仁, Suzuki Yasuhito, 1959ko abenduaren 19a -) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1980 | 4 | 0 |
| Guztira | 4 | 0 |

## Kanpo loturak

* National Football Teams
* Japan National Football Team Database
* Datuak: Q2476257
# Yasuhiro Watanabe

Yasuhiro Watanabe (japonieraz: 渡辺 泰広, 1992ko urriaren 4a - ) Japoniako futbolaria da.
Hainbat futbol taldetan jokatu du, esaterako Albirex Niigata eta Tokushima Vortis.

## Kanpo loturak

* (Japonieraz) J.League Data Site
* Datuak: Q11562379
* Multimedia: Yasuhiro Watanabe / Q11562379
# Yasuhiro Yamada

Yasuhiro Yamada (japonieraz: 山田 泰寛, 1968ko otsailaren 13a - 2013ko apirilaren 8a) Japoniako futbolaria izan zen.
Hainbat futbol taldetan jokatu du, esaterako Yanmar Diesel eta Shimizu S-Pulse.

## Kanpo loturak

* (Japonieraz) J.League Data Site
* Datuak: Q1824449
# Yukiya Hamano

Yukiya Hamano (japonieraz: 浜野 征哉, 1972ko irailaren 28a - ) Japoniako futbolari ohia da.
Hainbat futbol taldetan jokatu du, esaterako Júbilo Iwata.

## Kanpo loturak

* (Japonieraz) J.League Data Site
* Datuak: Q11558067
# Yukiya Tamashiro

Yukiya Tamashiro (japonieraz: 玉城 幸弥, 1993ko irailaren 10a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo loturak

* (Japonieraz) J.League Data Site
* Datuak: Q28006793
# Yuko Takase

Yuko Takase (japonieraz: 高瀬 優孝, 1991ko azaroaren 25a - ) Japoniako futbolaria da.
Hainbat futbol taldetan jokatu du, esaterako Omiya Ardija.

## Kanpo loturak

* (Japonieraz) J.League Data Site
* Datuak: Q17160520
* Multimedia: Yuko Takase / Q17160520
# Yukiya Kajiwara

Yukiya Kajiwara (japonieraz: 梶原 夕希也, 1996ko ekainaren 24a - ) Japoniako futbolaria da.
Hainbat futbol taldetan jokatu du, esaterako Giravanz Kitakyushu.

## Kanpo loturak

* (Japonieraz) J.League Data Site
* Datuak: Q16769907
# Yuko Oita

Yuko Oita (japonieraz: 尾板 裕子, Oita Yuko) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1986 | 2 | 0 |
| 1987 | 1 | 0 |
| Guztira | 3 | 0 |

## Erreferentziak

* ↑ Japan Football Association
* Datuak: Q50375033
# Yukiyo Mine

Yukiyo Mine, japonieraz 峰 幸代, Mine Yukiyo, (Fukuoka, Japonia, 1988ko urtarrilaren 26a) softbol jokalari japoniarra da, eta harrapaitzaile gisa jokatzen du. 2008ko Udako Olinpiar Jokoetan urrezko domina irabazi zuen.

## Olinpiar Jokoak

2008ko Udako Olinpiar Jokoetan, Beijing 2008 Japoniako selekzioarekin parte hartu, eta urrezko domina irabazi zuen, AEBren selekzioaren (zilarrezko domina) eta Australiakoaren (brontzezkoa) aurretik.
2020ko Tokioko Olinpiar Jokoetan Japoniako urrezko domina irabazi zuen taldeko kide izan zen. Urrezko dominaren partidako 6. sarreran, enbrage-joko bikoitzean lagundu zuen talde amerikarraren aurka, Japoniaren 2-0eko markagailuari eusteko. AEBk (zilarrezkoa) eta Kanadak (brontzezkoa) eskuratuko zituzten. Hauek osatu zuten Japoniako taldea: Haruka Agatsuma, Mana Atsumi, Yamato Fujita, Miu Goto Nodoka Harada, Yuka Ichiguchi, Hitomi Kawabata, Nayu Kiyohara, Yukiyo Mine, Sayaka Mori, Minori Naito, Yukiko Ueno Saki Yamazaki, Eri Yamada eta Yu Yamamoto-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Beijing Txina | 01 ! | Softbola emakumezkoa. |
| 2020 | Tokio Japonia | 01 ! | Softbola emakumezkoa. |

## Erreferentziak

* ↑ Blum, Ronald. (July 27, 2021). «Japan beats US 2-0, turns incredible double play to win Olympic softball gold» Santa Cruz Sentinel.
* ↑ «Yukiyo Mine» olympedia.org 2022-03-28an begiratua(Ingelesez)
* ↑ «Yukiyo Mine» Olympics.com 2022-03-28an begiratua (Gaztelaniaz)
* ↑ "Softbola, emakumezkoa, emaitzak 2008" olympedia.org (Ingelesez)
* ↑ "Softbola, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q509066
# Yukon

    Artikulu hau Kanadako probintziari buruzkoa da; beste esanahietarako, ikus «Yukon ibaia».
Yukon Kanadako ipar-sartaldeen dagoen lurraldea da. Hiriburua Whitehorse du. Ipar-mendebaldeko Lurraldeak eta Nunavutekin, ez daukate probintziaren estatuturik.

## Geografia

Mugakideak hauexek ditu: Alaska (AEB) mendebaldean, Ozeano Artikoa iparraldean, Ipar-mendebaldeko lurraldeak ekialdean eta Kolunbia Britaniarra hegoaldean.
Hiri nagusiak honakoak ditu:
| Udalerria | 2006ko biztanleria | 2001eko biztanleria | 1996ko biztanleria |
| Whitehorse | 20.461 (hiri) 22.898 (metro) | 19.058 (hiri) 21.405 (metro) | 19.157 (hiri) 21.808 (hiri) |
| Dawson | 1.327 | 1.251 | 1.287 |
| Watson Lake | 846 | 912 | 993 |
| Haines Junction | 589 | 531 | 574 |
| Carmacks | 425 | 431 | 466 |
| Ibex Valley$^1$ | 376 | 315 | 322 |
| Mount Lorne$^1$ | 370 | 379 | 399 |
| Ross River | 313 | 337 | 352 |
| Pelly Crossing | 296 | 328 | 238 |
| Mayo | 248 | 366 | 324 |
$^1$ Whitehorseko metropoliaren barnean
Lurraldearen ardatz edo gune nagusia Yukon ibaiaren goi ibilgua da, baina iparraldeko eta hego-ekialdeko lurraldeak Mackenzie ibaiaren sistemari dagozkio; goi-ordoki garaiek eta haranek osatua da, oro har, lurraldea. Artikoko klima da nagusi mendialdeetan eta artikopekoa haranetan. Baso ugari daude eta animaliak oso aintzat hartuak dira beren larruagatik.

## Biztanleria

Antzina Ameriketako indiarrak eta eskimalak bizi ziren Yukonen. Gaur egun indiarrek eta eskimalek biztanleen % 14 osatzen dute, eta gainerakoak europarrak edo europar-indiar mestizoak dira, 1870 inguruan bertan urre hobiak aurkiturik, etorkin asko iritsi baitziren urre bila. Hala, biztanle kopurua asko hazi zen 1911 ingurua arte (1890 inguruan 30.000 pertsonatik gora iritsi ziren urre bila).

## Ekonomia

Larruaren salerosketa, turismoa eta mea ustiaketa dira ekonomia jarduera nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Yukongo eskualdearen webgune ofiziala
* Datuak: Q2009
* Multimedia: Yukon / Q2009
# Yuko Morimoto

Yuko Morimoto (japonieraz: 森本 ゆう子, Morimoto Yuko) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1993 | 2 | 0 |
| 1994 | 1 | 0 |
| 1995 | 0 | 0 |
| 1996 | 0 | 0 |
| 1997 | 5 | 2 |
| 1998 | 2 | 0 |
| Guztira | 10 | 2 |

## Erreferentziak

* ↑ Japan Football Association
* Datuak: Q50378226
# Yukon (Oklahoma)

Yukon Oklahomako hiri bat da. Canadian konderrian kokatua dago. 2010ean 22.709 biztanle zituen, 67,92 kilometro koadrotan banatuta.

## Ikus, gainera

* Canadian konderria

## Kanpo estekak

* Datuak: Q2073642
* Multimedia: Yukon, Oklahoma / Q2073642
# Zhang Ying (belar-hockey jokalaria)

Zhang Ying (1998ko abuztuaren 29a) Txinako belar-hockey jokalaria da. 2020ko Udako Olinpir Jokoetan hartu zuen parte. 2024ko Udako Olinpiar Jokoetan zilarra lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoa |
| Asiako Jokoak ||||
| Urtea | Lekua | Domina | Proba |
| 2022 | Hangzhou | 01 ! | Gizonezkoa |

## Erreferentziak

* ↑ «Hockey ZHANG Ying» Tokyo 2020 Olympics (Tokyo Organising Committee of the Olympic and Paralympic Games).
# Zhang Zheng

Zhang Zheng (1963ko maiatzaren 18a) arkularia da. Txinako Herri Errepublika ordezkatu zuen 1984ko Udako Olinpiar Jokoetan.

## Erreferentziak

* ↑ Zhang Zheng
* ↑ Zheng ZHANG

## Kanpo estekak

* Datuak: Q96416045
# Zhang Zhiting

Zhang Zhiting, txineraz 张 芷婷, Shanghai (Txina), 1995eko abenduaren 21a), saskibaloi jokalari txinatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina irabaziko du Txinako taldearekin; AEBren (urrezkoa) eta ROC taldearen (zilarrezoa) atzetik sailkatuko dira. Hauek osatuko dute Txinako taldea: Wan Jiyuan, Wang Lili, Yang Shuyu eta Zhang Zhiting-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Saskibaloia 3x3 emakumezkoa. |

## Erreferentziak

* ↑ «Zhang Zhiting» olympedia.org 2022-01-04an begiratua(Ingelesez)
* ↑ «Zhang Zhiting» Olympics.com 2022-01-04an begiratua (Gaztelaniaz)
* ↑ "Saskibaloia, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q56875915
# Zhangbei zaldi

Zhangbei zaldia Txinako bertako zaldi arraza modernoa da. Bere tamaina zein gainontzeko ezaugarriengatik zhangbei zaldia ponien sailkapen taldean sarzten da.
Arrazaren jatorria Hebei eskualdean dago.

## Arrazaren historia

Zhangbei arraza Hebeiko bertako mongoliar zaldi arrazako abereak Errusiako trakzio-zaldia, Sobietar trakzio-zaldia zein thoroughbred motako arrazekin gurutzaketatik dator.

## Arrazaren egoera

Arrazaren egoera oso kazkarra da, 2006. urtean arrazako 68 abere besterik ez baitzeuden.

## Erreferentziak

* ↑ (Ingelesez) Khadka, Rupak. (2010). Global Horse Population with respect to Breeds and Risk Status. Uppsala: Swedish University of Agricultural Sciences Department of Animal Breeding and Genetics.

## Kanpo estekak

* Datuak: Q58356512
# Zhanggong barrutia

Zhanggong barrutia (txinera tradizionalez: 章贡区) Txinako barruti bat da, Ganzhou barruan. Azken zentsuaren arabera 754.900 biztanle zituen 485.49 azaleran banatuta.

## Kanpo estekak

* Datuak: Q197370
* Multimedia: Zhanggong District / Q197370
# Zhang Zuolin

Zhang Zuolin (txinera sinplifikatua 张作霖; txinera tradizionala 張作霖; pinyin Zhāng Zuòlín; Wade-Giles Chang Tso-lin) (Haicheng, Liaoning probintzia, Qing dinastia, 1875eko martxoaren 19a - Mantxuria, 1928ko ekainaren 4a) txinatar mariskala izan zen.

## Biografia

Lehenik artzain eta gero bide-lapurren buru izan ondoren, japoniarrekin batera errusiarren aurka (1905) borrokatu zen.
1911. urtean Mantxuriako jeneral eta gobernari izendatu zuten. Japoniarren esku utzi zuen bere probintziako ekonomiaren ustiapena eta Txinako hegoaldeko herriekin bat egitearen aurka agertu zen. 1918-1920. urteetan Pekin inbaditu zuen. 1922. urtean, ordea, Mantxuriaraino egin behar izan zuen atzera baina 1926-1928. urteetan berriro hartu zuen Pekin. Japoniarrek bultzatuta hil zuten, burujabetasunaren aldeko politika baitzeraman.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q197358
* Multimedia: Zhang Zuolin / Q197358
# Zhanghengita

Zhanghengita mineral bat da.

## Ezaugarriak

Zhanghengita elementu kimiko mineralaren formula kimikoa hau da: ${\ce {CuZn}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Zhanghengite: Mineral information, data and localities.» www.mindat.org (Noiz kontsultatua: 12-05-2019).